section_heading: Životopis
paragraph_text: Godine 1962. završila je školu za ritmiku i ples, a 1965. godine diplomirala glumu na Akademiji dramske umjetnosti. Stručno se usavršavala u Moskvi (koreografija i glumačka pedagogija) i tadašnjem Lenjingradu. Na početku karijere djeluje kao koreografkinja, suredateljica i suradnica za pantomimu i scenski pokret u osamdesetak predstava u kazalištima i na festivalima širom Hrvatske.